Назив Хорезу потиче од румунског назива за сове буљине (-{huhurezu}-). Према легенди, радови на манастиру су се одвијали ноћу, из страха од могуће реакције Турака. Сове и хук сова, биле су друштво радницима на изградњи, па се претпоставља да отуда потиче назив. Манастир има исту основу као и манастир Арђеш у месту Куртеа де Арђеш, који је изграђен почетком 16. века. Постављен је у правцу исток-запад. Манастирски комплекс има облик крста. Главна манастирска црква посвећена је Светом Константину и његовој мајци Јелени. Унутар зидина манастира је и Кнежева резиденција са просторијама за монахе. Цркву Болница основала је Марија, супруга Консатанина Бранкована 1696. године, док је црква Светог Анђела саграђена 1698. Током Аустријско-турског рата (1716-1718) и Руско-турског рата (1768-1774) уништене су све зграде које нису биле унутар зидина Манастира.